“เยลเลน” เตรียมสวมบทนักวิชาการสถาบันบรู้คกิ้งส์ - FINNOMENA
นางเจเน็ต เยลเลน ประธานธนาคารกลางสหรัฐ (เฟด) จะเข้ารับตำแหน่งนักวิชาการกิตติมศักดิ์ของศูนย์ฮัทชินส์ฝ่ายนโยบายการเงินและการคลังของสถาบันบรู้คกิ้งส์ในวอชิงตัน ดี.ซี.
5 ก.พ. 2561

นางเจเน็ต เยลเลน ประธานธนาคารกลางสหรัฐ (เฟด) จะเข้ารับตำแหน่งนักวิชาการกิตติมศักดิ์ของศูนย์ฮัทชินส์ฝ่ายนโยบายการเงินและการคลังของสถาบันบรู้คกิ้งส์ในวอชิงตัน ดี.ซี.
โดยจะรับตำแหน่งในวันจันทร์นี้ หลังจากที่สิ้นสุดวาระการดำรงตำแหน่งประธานเฟดในวันศุกร์ ตามเวลาท้องถิ่น
การเข้ารับตำแหน่งนักวิชาการของสถาบันบรู้คกิ้งส์ของนางเยลเลน ถือเป็นการเดินตามรอยอดีตเจ้าหน้าที่เฟดหลายรายก่อนหน้านี้ ซึ่งได้แก่ นายเบน เบอร์นันเก้ อดีตประธานเฟด รวมทั้งนายโดนัลด์ โคห์น และนายอลัน บลินเดอร์ อดีตรองประธานเฟด
นางเยลเลนเป็นประธานเฟดนับตั้งแต่เดือนก.พ.2557 และประธานาธิบดีโดนัลด์ ทรัมป์ตัดสินใจเลือกนายเจอโรม พาวเวลเป็นประธานเฟดคนใหม่
แทนที่จะให้นางเยลเลนดำรงตำแหน่งประธานเฟดเป็นสมัยที่ 2 ส่งผลให้นางเยลเลนเป็นประธานเฟดที่ดำรงตำแหน่งสั้นที่สุดนับตั้งแต่ช่วงปลายทศวรรษ 1970
ที่มา : http://www.bangkokbiznews.com/news/detail/791121
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: